**СПРАВКА**

за постъпилите предложения при общественото обсъждане на проекта на Наредба за изменение и допълнение на Наредба № Н-3 от 7.04.2009 г. за необходимите мерки за изпълнението и прилагането на Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт и за необходимите мерки за изпълнението и прилагането на Регламент (ЕО) № 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета, проведено в периода **14.06.2023 г. – 14.07.2023** г. по реда на чл. 26, ал. 3 от Закона за нормативните актове

| **№** | **Подател** | **Бележки/ Предложения** | **Приети/****неприети** | **Мотиви** |
| --- | --- | --- | --- | --- |
| **1.** | Светослав Васев,Държавна агенция „Безопасност на движението по пътищата“(рег № 04-01-00-439/4/20.06.2023 г.) | Относно проекта за изменение и допълнение на Наредба № Н-3, чиято основна цел е намаляването на административната тежест за гражданите и бизнеса, изразяваме положително становище, тъй като по този начин, посредством предвидените промени: - Се предвижда заявяването на услугата за издаване на карти за дигитални тахографи да става чрез информационна система на Изпълнителна агенция „Автомобилна администрация“ в центровете за административно обслужване на агенцията или по електронен път, с квалифициран електронен подпис, чрез електронния портал за заявяване на административни услуги на Изпълнителна агенция „Автомобилна администрация“. При подаване на заявлението в центровете за административно обслужване на агенцията отпада необходимостта от предоставяне на копия на лична карта и свидетелство за управление на МПС, като необходимата информация се получава автоматично от регистъра на българските документи за самоличност (БДС). Нанасянето на данните на заявителите в информационната система ще се извършва от обучени служители на Изпълнителна агенция „Автомобилна администрация“, като за заявителят остава единствено задължението да провери правилността на нанесените данни. С отпадането на изискването за подаването на заявления на хартиен носител значително ще бъдат улеснени потребителите и ще се подобри процедурата за административно обслужване. - С предложенията за отпадане на задължението на Изпълнителна агенция „Автомобилна администрация“ да поддържа хартиен регистър на издадените дигитални карти и списък с номерата на невалидните карти за дигитални тахографи. Компетентните органи могат да следят статуса на всяка карта чрез инфраструктурата за комуникация с европейските мрежи на TACHONET, която е част от регистъра за издадените карти за дигитални тахографи по чл. 34, ал. 1. - С промените, касаещи облекчаването на процедурата за издаването на карти за дигитални тахографи. Заявяването на услугата ще се извършва чрез попълване на данните в информационната система или чрез електронния портал за заявяване на административни услуги на Изпълнителна агенция „Автомобилна администрация“. В тази връзка, отпада необходимостта заявителите да използват заявления на хартиен носител по образец. | Приема се. | Становището е в подкрепа на предложения проект на наредба. |
| **2.** | Бележки, постъпили на 21.06.2023 г. на Портала за обществени консултации отbinel | Удовлетворен съм, че огромна част от предложенията в предварителната кореспонденция с Министерство на транспорта и ИААА са отчетени. Предложените от Вас редакции са много по-издържани и в посока на облекчаване на административната тежест и премахване на остарели текстове.Бих искал да направя малко допълнение в §7 на проекта, което в кореспонденцията беше включено в друг текст и явно не е било разбрано:"Чл.19. Картата на превозвач се изработва по образец (приложение № 5) след заплащането на такса, определена с акт на Министерския съвет и на стойността на картата на превозвача, като се издава със срок на валидност 5 години. При подадено заявление по чл.16, ал.2, таксата и стойността по изречение първо могат да бъдат заплатени по електронен път в процеса на заявяване."Предлаганата редакция в изречение първо е чисто стилистична. Добавянето на изречение второ цели предоставяне на възможност стойността за изработка на картата да може да се заплаща електронно, така както се плаща и таксата. В момента електронния портал за заявяване на административни услуги на Изпълнителна агенция „Автомобилна администрация“ дава възможност само за генериране на платежно натеждане. Това влече след себе си заплащане на излишни банкови такси, както и ръчна обработка на получените по заявките плащания. Предлаганата промяна ще облекчила процеса на обработка, ще намали човешкия фактор и ще облекчи потребителите на услугата. Не виждам причина административната такса да може да се плаща електронно, а стойността на картата да не може. | Не се приема. | Предложението е свързано с технологична функционалност на програмен продукт, което не е обект на настоящия проект на наредба. |